Държавен вестник, бр. 38, 2012 г., стр. 61

БРОЙ  38	
Д Ъ Р Ж А В Е Н  В Е С Т Н И К 	
СТР.  61  
Г л а в а  ш е с т а
ПРЕДОТВРАТЯВАНЕ НА АВИАЦИОННИ 
ПРОИЗШЕСТВИЯ
Раздел І 
Общи положения
Чл. 40. (1) Предотвратяването на авиаци­
онни произшествия се постига чрез спазване 
на определени изисквания и норми за авиа­
ционна безопасност, заложени в техническата 
документация и документите, регламентиращи 
осъществяването на летателна дейност във 
военната авиация. 
(2) Целта на авиационната безопасност е 
да повиши ефикасността на военната авиация 
чрез намаляване до минимум на рисковете, 
които водят до авиационни произшествия, и 
минимализиране на загубите на бойни спо­
собности и ресурси. 
(3) Командирите и началниците от всички 
степени отговарят за осигуряването на авиа­
ционната безопасност при осъществяване на 
летателна дейност в подчинените им военни 
формирования чрез постигане на баланс 
между степента на риска при провеждане на 
полетите и необходимостта от изпълнението 
на поставените задачи.
(4) Спазването на изискванията и нормите 
за авиационна безопасност е задължение на 
всички лица, участващи в планирането, ор­
ганизирането, управлението, осигуряването и 
провеждането на летателната дейност.
Раздел ІІ 
Превантивна дейност
Чл. 41. (1) Превантивната дейност, насочена 
към предотвратяване на авиационни произ­
шествия, се осъществява чрез мониторинг 
на авиационната система; разкриване на 
основните рискови фактори за безопасност­
та на полетите и възможните последствия; 
планиране и провеждане на мероприятия за 
минимализиране влиянието на тези рискови 
фактори.
(2) Дейностите по ал. 1 се осъществяват 
от звеното по чл. 3, ал. 1, специалистите по 
безопасност на полетите по чл. 3, ал. 2 и ко­
мандирите и началниците от всички степени. 
Чл. 42. (1) При осъществяване на преван­
тивна дейност по чл. 41 звеното по чл. 3, ал. 1:
1. оценява състоянието на безопасността 
на полетите;
2. организира воденето и самостоятелно­
то съхраняване на документи от извършени 
разследвания;
3. поддържа информационна система с база 
данни от произшествия, както и система за 
анонимно докладване на рискове и опасности 
във военната авиация;
4. осъществява обмен на информация, 
свързана с авиационната безопасност със 
СЗРАС към Министерството на транспорта, 
информационните технологии и съобщенията;
5. изготвя и разпространява периодично 
информационни бюлетини, в които се обоб­
щават и анализират допуснатите през периода 
произшествия с български военни ВС, както 
и произшествия с чуждестранни военни ВС 
на територията на Република България. 
(2) Лицата, подали доклади по системата за 
анонимно докладване на рискове и опасности 
във военната авиация, се ползват с аноним­
ност, а информацията от тях не се огласява, 
с изключение на случаите на престъпление.
(3) В информационните бюлетини по ал. 1, 
т. 5 се включват само данни, които имат 
непосредствено отношение към анализа на 
произшествията. В тях не се огласяват: лица­
та, имащи пряко отношение към летателната 
и техническата експлоатация на военното 
въздухоплавателно средство, организацията, 
провеждането и осигуряването на полетите; 
записи от полетните записващи устройства и 
копия от тях; мнения или изявления, изказани 
при анализиране на информацията, свързана 
с произшествието.
Чл. 43. (1) Звеното по чл. 3, ал. 1 осъщест­
вява периодичен контрол за спазване изисква­
нията и нормите за авиационна безопасност 
във военните формирования.
(2) При констатиране на нарушения в 
случаите по ал. 1 служителите от звеното по 
чл. 3, ал. 1 имат право:
1. да сигнализират командирите за откри­
тите нередности и да изискват писмен отговор 
за взетите мерки за отстраняване;
2. да предлагат на командирите спиране 
от полети на личен състав, авиационна, ав­
тотракторна и самолетообслужваща техника.
Чл. 44. (1) Звеното по чл. 3, ал. 1 изготвя 
шестмесечен и годишен анализ за нивото на 
безопасността на полетите в авиацията на 
въоръжените сили на Република България.
(2) В анализите по ал. 1 се оценява цялата 
информация за безопасността на полетите; 
определя се тенденцията за нейното развитие 
и очакваните рискови фактори; набелязват 
се основните направления и препоръки за 
осигуряване и поддържане на високо ниво 
на безопасност на полетите.
(3) Анализите по ал. 1 се изготвят в срок 
до 30 дни след изтичане на шестмесечието, 
съответно на годината. 
(4) Анализите по ал. 1 се изпращат от 
директора на служба „Военна полиция“ до 
командирите на видовете въоръжени сили, 
организиращи и провеждащи летателна дей­
ност, за становища, след което се представят 
на министъра на отбраната.